ওই রিপোর্টে আরও দাবি করা হয়েছে, ইউটিউবে খুব সহজেই মিলছে এ ধরনের সফটওয়্যার প্যাচ। ইউটিউবের সার্চ অপশনে ‘ecmp bypass aadhaar’ লিখলেই বেরিয়ে আসছে এ ধরনের একাধিক সফটওয়্যারের নাম। যার সাহায্যে আধার ওয়েবসাইটে নিরাপত্তার দেওয়াল এড়ানো যায়। কম্পিউটারে এক বার এ ধরনের সফটওয়্যার প্যাচ ইনস্টল করলেই একাধারে অসংখ্য মেশিনে লগ-ইন করতে পারবেন ব্যবহারকারী। ফলে নথিভুক্তির নামমাত্র খরচেই আধাক কার্ড তৈরি করে মোটা মুনাফাও কামাতে পারবেন।